5.42 लाख करोड़ कंपनी की वैल्यूएशन, टॉप-100 में भारत की 8 कंपनियां
Tesla overtakes Mercedes-Benz to becomes world’s most valuable auto brand, मर्सिडीज-बेंज को पीछे कर टेस्ला बना मोस्ट वैल्यूएबल ऑटो ब्रांड
एलन मस्क की इलेक्ट्रिक कार मैन्युफैक्चरिंग कंपनी टेस्ला 66.2 बिलियन डॉलर (लगभग 5.42 लाख करोड़) ब्रांड वैल्यूएशन के साथ दुनिया की सबसे वैल्यूएबल ऑटोमोबाइल कंपनी बन गई है। टेस्ला ने ये खिताफ जर्मन ऑटोमोबाइल कंपनी 'मर्सिडीज-बेंज' को पीछे करके हासिल किया है। जो अब तक सबसे वैल्यूएबल कंपनी थी।
ग्लोबल ब्रांड वैल्यूएशन और स्ट्रैटेजी कंसल्टेंसी ब्रांड फाइनेंस की न्यू रिपोर्ट के अनुसार, मर्सिडीज-बेंज का ब्रांड वैल्यूएशन 3% घटकर 58.8 बिलियन डॉलर (लगभग 4.83 लाख करोड़) रह गया है। वहीं, इस लिस्ट में तीसरे नंबर पर 52.4 बिलियन डॉलर (लगभग 4.31 लाख करोड़) ब्रांड वैल्यूएशन के साथ जापान की टोयोटा है।
टेस्ला के लिए पॉजिटिव संकेत
ब्रांड फाइनेंस वैल्यूएशन के डायरेक्टर एलेक्स हाई ने कहा कि टेस्ला के ब्रांड वैल्यूएशन में आई ये बढ़ोतरी कंपनी के लिए पॉजिटिव संकेत है। यह बताता है कि कस्टमर्स टेस्ला को अधिक महत्व दे रहे हैं, जिससे भविष्य में सेल्स और रेवेन्यू में बढ़ोतरी हो सकती है।
दुनिया के दूसरे सबसे अमीर व्यक्ति हैं एलन मस्क
फोर्ब्स ने मंगलवार, 4 अप्रैल को दुनिया के अरबपतियों की 37वीं सालाना लिस्ट जारी की है। इस लिस्ट में टेस्ला के सीईओ एलन मस्क 180 बिलियन डॉलर ( लगभग 14.7 लाख करोड़) नेटवर्थ के साथ दूसरे स्थान पर हैं।
यह भी पढ़े....
मार्च में 13.89% बढ़ी गाड़ियों की बिक्री : मारुति सुजुकी ने सबसे ज्यादा 1.37 लाख कारें बेचीं
फेडरेशन ऑफ ऑटोमोबाइल डीलर्स एसोसिएशन (FADA) ने मार्च 2023 में बिकने वाली गाड़ियों की रिपोर्ट जारी कर दी है। इसके मुताबिक भारतीय ऑटो मार्केट में पिछले महीने 13.89% की ग्रोथ के साथ 20 लाख 41 हजार 847 व्हीकल्स बिके हैं। जबकि पिछले साल मार्च 2022 में 17 लाख 92 हजार 802 व्हीकल बिके थे। पूरी खबर पढ़ने के लिए यहां क्लिक करें...